Kay Williamson

Kay Williamson (26 Zwat Jhyiung 1935, Hereford, Muna̱pyia̱ A̱byintyok – 3 Zwat Jhyiung 2005, Bi̱razi̱t), a̱lyoot-mbyin nggu kya ku yet Ruth Margaret Williamson, ku yet a̱tyulyenlilyem wa a̱nyan wa ku yet a̱gwak di̱ fam zop lilyem Afi̱rika, ma̱ng jwaat a̱ghyi di̱ lilyem Da̱li̱ta Nija hu mi̱ Naijeriya, a̱vwuo ka nang gu ku swan tat nang ndyia̱ nswak-nfwuon a̱ni. Á̱ ku ngyei nggu "A̱yang Lyenlilyem Naijeriya" a̱wot á̱ bu lyen nggu meang ma̱nang a̱tyu a̱ ku cat shim san a̱li̱fabet a̱mgba̱m Naijeriya hu a̱ni.

 A̱son shyicet 
Á̱ byin A̱gwaklyen Kay Williamson ma̱ a̱keang Hereford kya, mi̱ Nggi̱lan, a̱vwuo ka nang gu ku swan tat ndyia̱ 18 a̱ni. Nggu wa ku yet a̱nietkhwop-nggwon wu mi̱ mman a̱taa six. A̱tyia̱ nggu wu, Alfred Henry Williamson, nang á̱ ka ngyei Harry a̱ni, wa yet a̱tyukoot A̱yaakoot Wyevale ba. A̱tyia̱ nggu wu ma̱ng a̱yang nggu, Harriett Eileen Williamson, si̱ bwuak a̱yaakoot Wyevale ba yet a̱nyiung mami a̱ka̱cyian a̱ti̱tam ku swak ma̱ng shi a̱ni mami Yurop. Williamson ku shyia̱ tat-a̱pyia̱ hu a̱malifang sa̱ka̱di̱ri a̱ka̱neam Hereford kya ma̱ng Kwoleji Sen Hilda College, mi̱ Okfot, a̱jawa ku ku kyiak BA mi̱ Shong ma̱ a̱lyia̱ 1956, a̱wot MA si̱si̱ nkhwi ma̱ a̱lyia̱ 1960.

 A̱kariya 
A̱ ku nshei nkwaa̱mbwat nang si̱ a̱gi̱rama ma̱ng a̱gban swáng a̱lyiat a̱lyem Izon, a̱gban swáng a̱lyiat A̱kum-a̱cyi ma̱ng a̱yaati̱kut ma̱ a̱di̱di̱t di̱ pyipyia̱-a̱lyiat nvwuon.

Á̱ ku lyen Kay Williamson mat a̱fi̱fa nggu wu da̱ a̱lyiat cat kyiak kpa̱t di̱ lyenlilyem. A̱ ku nwuak a̱cucuk gba̱mgbam nyia̱ ku yet ta hwa a̱tyulyenlilyem gu beang á̱nietlyiat lilyem nzop nggu ba ba̱ ghwut ma̱ng ndyuut di̱ lilyem mba hu. A̱ ku nwuak a̱gba̱ndang kap jen nggu wu di̱ ta̱m Rivers Readers Project hu, ta̱m ghyang nang á̱ jhyi á̱ tsa tyiet á̱niet fang ma̱ng lyuut ma̱ a̱ka̱safang pi̱raimari na mi̱ nang zwá-a̱lyiat ku lilyem 20 a̱ni ma̱ a̱byin á̱nietlyiat Ijo ka. Mat a̱nia, Williamson ma̱ng á̱niet tung-mbwak nggu ba tung nkwaa̱mbwat ma̱ a̱di̱di̱t (mbeang nkwaa̱mbwat tsa-fang, nkwaa̱mbwat á̱nietfang, ndyuut á̱nietyiet, nkwaa̱mbwat yei zwunzwuo swáng a̱lyiat, ma̱ng kpa̱m tashikum) were compiled by Williamson and her collaborators.

Ma̱ a̱lyia̱ 2002, á̱ ti̱n nggu gu yet A̱gwaklyen UNESCO mat Ci̱t Taada, Yunuvasi̱ti Pa̱takwot, cuk ji nang gu ku ba̱ng tat jen kwi nggu ji.

Roger Blench shyia̱ di̱ jhyuk ta̱m nggu hu nang gu ku nwai shei a̱ni.

 Shyicet á̱zanson 
Williamson ku laai a̱ shi nang a̱tyu cot Ma̱todi̱t wa a̱wot a̱ si̱ bwuak tyia̱ a̱tyu Quaker di̱n tsa ndyia̱ 1990 na, a̱wot a̱ si̱ ba̱ hyaai ma̱ng a̱guguut cat swat-myinyang ba̱t.

A̱ khwu nang gu shyia̱ ndyia̱ 69 ma̱ a̱byin Bi̱razi̱t a̱tuk mam 3 Zwat Jhyiung 2005.

Á̱ sii du kpaat Sotbeang Tat-a̱pyia̱ Kay Williamson ji á̱ li̱n nta̱m lilyem Naijeriya a̱ma. Website

A̱ca̱cet nshei
Williamson, Kay. 1965 (jhy. 2 1969). A Grammar of the Kolokuma Dialect of Ịjọ. (West African Language Monographs, 2.) London: Cambridge University Press 2011: 
Williamson, Kay, and Kiyoshi Shimizu (njhy.). 1968. Benue-Congo Comparative Wordlist: Volume I. Ibadan: West African Linguistic Society.
Williamson, Kay (jhy.) 1972. Igbo-English Dictionary. Benin: Ethiope Publishing Corporation.
Williamson, Kay (jhy.). 1973. Benue-Congo Comparative Wordlist: Volume II. Ibadan: West African Linguistic Society.
Williamson, Kay (jhy.) 1983. Orthographies of Nigerian languages: Manual II. Legwot: National Language Centre, Federal Ministry of Education.
Williamson, Kay, ma̱ng A. O. Timitimi (njhy.). 1983. Short Ịzọn-English Dictionary. (Delta Series No. 3.) Port Harcourt: University of Port Harcourt Press. , 
Williamson, Kay. 1984. Practical Orthography in Nigeria. Ibadan: Heinemann Educational Books.
Williamson, Kay. 1971. "The Benue-Congo languages and Ịjọ". Mi̱: Current Trends in Linguistics, Vol. 7, series ed. by T. A. Sebeok, 245-306.
Williamson, Kay. 1979. "Small languages in primary education: the Rivers Readers Project as a case history". African Languages/Langues Africaines 5:2. 95-105.
Williamson, Kay. 1989. "Niger-Congo Overview". Mi̱: The Niger-Congo languages, jhy. mbwak John Bendor-Samuel, 3-45. University Press of America. 
Williamson, Kay. 1989. "Benue-Congo Overview". Mi̱: The Niger-Congo languages, jhy. mbwak John Bendor-Samuel, 246-274. University Press of America. 
Williamson, Kay, ma̱ng Roger Blench. 2000. "Niger-Congo". In: African Languages: An Introduction, jhy. B. Heine and D. Nurse, Chapter 2, 11-42. Cambridge: Cambridge University Press. 

Ya̱fang

Sa:Lyenlilyem
Sa:Byin 1935
Sa:Kukwi 2005